Document ID: 31988R3469

ΚΑΝΟΝΙΣΜΟΣ (ΕΟΚ) αριθ. 3469/88 ΤΟΥ ΣΥΜΒΟΥΛΙΟΥ της 7ης Νοεμβρίου 1988 που τροποποιεί τον κανονισμό (ΕΟΚ) αριθ. 2203/82 για τη θέσπιση των γενικών κανόνων σχετικά με τη χορήγηση πριμοδότησης για ορισμένα προϊόντα αλιείας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 3468/88 (2), και ιδίως το άρθρο 14 παράγραφος 6,
την πρόταση της Επιτροπής,
Εκτιμώντας:
ότι το άρθρο 14 του κανονισμού (ΕΟΚ) αριθ. 3796/81 προβλέπει τη χορήγηση, υπό ορισμένες προϋποθέσεις, πριμοδότησης για τη μεταποίηση και την αποθεματοποίηση ορισμένων προϊόντων που αναφέρονται στο παράρτημα I σημεία Α και Δ του εν λόγω κανονισμού, τα οποία προορίζονται για ανθρώπινη κατανάλωση και τα οποία αποσύρθηκαν από την αγορά στην κοινοτική τιμή απόσυρσης-
ότι ο κανονισμός (ΕΟΚ) αριθ. 2203/82 (3), όπως τροποποιήθηκε από τον κανονισμό (ΕΟΚ) αριθ. 3940/87 (4), καθόρισε τα είδη τα οποία μπορούν να επωφεληθούν από το καθεστώς της πριμοδότησης-
ότι, λόγω των ειδικών δυσκολιών που προέκυψαν στον τομέα της ρέγγας και του σκόμβρου, είναι απαραίτητο να προβλεφθούν μέτρα που να συμβάλλουν στην εξυγίανση του τομέα αυτού-
ότι η μεταποίηση και η αποθεματοποίηση της ρέγγας και του σκόμβρου μπορούν να ενθαρρύνουν την κατανάλωση των ειδών αυτών και να καταστήσουν διαθέσιμες ορισμένες ιδίως ποιότητες ρέγγας για μεγαλύτερο διάστημα κατά τη διάρκεια του έτους- ότι φαίνεται αναγκαίο να συμπεριληφθούν τα δύο είδη στο καθεστώς της πριμοδότησης-
ότι θα πρέπει, ως εκ τούτου, να προσαρμοσθεί ο κανονισμός (ΕΟΚ) αριθ. 2203/82,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΟΚ) αριθ. 2203/82 προστίθενται τα ακόλουθα είδη:
(1)(1) α) πριν "από Βακαλάοι":
ex 0302 40 10 και
ex 0302 40 90 Ρέγγες του είδους clupea harengus E, A β) μετά από "γάδοι μέλανες":
ex 0302 64 10 και
ex 0302 64 90 Σκόμβροι των ειδών scomber scombrus και scomber japonicus E, A ολόκληροι
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1989.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Νοεμβρίου 1988.

Labels: 3
19
6